RESOLUCIÓ DEL RECTOR DE LA UNIVERSITAT D'ALACANT PER LA QUAL S'ESTABLEIXEN CRITERIS PER A L A ORGANITZACIÓ I DESENVOLUPAMENT DE LES CELEBRACIONS DELS CENTRES DOCENTS AL CAMPUS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/277)
  + [Valencià](/va/acuerdo/277)






Selector de idioma

Leer

* [Español](/es/acuerdo/277)
* [Valencià](/va/acuerdo/277)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DEL RECTOR DE LA UNIVERSITAT D'ALACANT PER LA QUAL S'ESTABLEIXEN CRITERIS PER A L A ORGANITZACIÓ I DESENVOLUPAMENT DE LES CELEBRACIONS DELS CENTRES DOCENTS AL CAMPUS[Butlletí Oficial Universitat d'Alacant](/ca/Publicacion)
========================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DEL RECTOR DE LA UNIVERSITAT D'ALACANT PER LA QUAL S'ESTABLEIXEN CRITERIS PER A L A ORGANITZACIÓ I DESENVOLUPAMENT DE LES CELEBRACIONS DELS CENTRES DOCENTS AL CAMPUS

Data d'aprovació
:   27/03/2006

Data de publicació
:   10/04/2006

Òrgan competent
:   Rector

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=277.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/277)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/277)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DEL RECTOR DE LA UNIVERSITAT D'ALACANT PER LA QUAL S'ESTABLEIXEN CRITERIS PER A L A ORGANITZACIÓ I DESENVOLUPAMENT DE LES CELEBRACIONS DELS CENTRES DOCENTS AL CAMPUS&url=https://www.boua.ua.es/va/acuerdo/277)

**Títol:** RESOLUCIÓ DEL RECTOR DE LA UNIVERSITAT D'ALACANT PER LA QUAL S'ESTABLEIXEN CRITERIS PER A L A ORGANITZACIÓ I DESENVOLUPAMENT DE LES CELEBRACIONS DELS CENTRES DOCENTS AL CAMPUS

**Secció:** DISPOSICIONS GENERALS

**Òrgan:** Rector

**Data d'aprovació:** dilluns, 27 de març de 2006

RESOLUCIÓ DEL RECTOR DE LA UNIVERSITAT D’ALACANT PER LA QUAL S’ESTABLEIXEN CRITERIS PER A L A ORGANITZACIÓ I DESENVOLUPAMENT DE LES CELEBRACIONS DELS CENTRES DOCENTS AL CAMPUS  
    
             L’adequada planificació dels actes lúdics o festes que s’ha portat a terme a la Universitat d’Alacant, amb la col·laboració i la participació dels òrgans directius de les facultats i escoles de la Universitat d’Alacant i dels vicerectorats amb competència en la matèria i el Consell d’Alumnes, exigeix una acció coordinada per a assegurar que aquestes celebracions constituïsquen una activitat que facilite la trobada dels diferents col·lectius de la Universitat i, especialment, que servisca perquè estudiants de diverses titulacions, com a manifestació d’una activitat universitària, puguen gaudir de l’excel·lent campus que la societat ha posat a la seua disposició.  
    
 Per això, com tot acte públic en el qual participa un nombre considerable de components de la comunitat universitària i en el qual s’utilitzen mitjans d’aquesta Universitat, cal l’establiment d’uns criteris per a l’adequada organització i desenvolupament d’aquest tipus d’actes en què s’assegure, d’aquesta manera, mitjançant l’aportació dels mitjans personals i materials necessaris, un desenvolupament normal d’aquests.  
    
 En aquest context, l’objectiu d’aquests criteris, que es fixen entre tots els òrgans implicats i amb el coneixement dels components de la comunitat universitària afectats principalment, ha de constituir el *modus operandi* per a la futura organització d’aquest tipus de trobades que, en realitat, atès l’abast general d’aquestes festes, exigeix la implicació d’òrgans de la Universitat que disposen d’un àmbit d’actuació que s’estenga al conjunt de la Universitat, sense perjudici de la necessària col·laboració de les facultats i escoles.  
    
 D’acord amb aquestes premisses, s’estableixen aquests  
    
 CRITERIS  
    
 Primer:  
    
 S’estableixen tres festes universitàries, amb caràcter previ al començament de cada període vacacional que disposa el calendari acadèmic de la Universitat d’Alacant, és a dir, Nadal, Setmana Santa i el període estival.  
    
 Segon:  
    
 1. Cada facultat i escola que desitge participar en una d’aquestes festes haurà de comptar, en la mesura que estime pertinent, amb la delegació d’alumnes del centre, i haurà de sol·licitar-ho al Vicerectorat amb competència en matèria de relacions institucionals amb una antelació mínima de quinze dies, per escrit, en què s’indicarà la relació dels integrants de la comissió organitzadora d’aquest centre.   
 2. Cada facultat i escola només podrà presentar una sol·licitud al llarg de tot el curs acadèmic.   
 4. El nombre màxim de centres que podran intervenir en cada una de les festes serà de quatre.  
    
 Tercer:  
    
 Una vegada rebudes les pertinents sol·licituds, aquestes es comunicaran al Consell d’Alumnes. Els vicerectorats competents en matèria d’alumnat, infraestructures i relacions institucionals i el Consell d’Alumnes, juntament amb les comissions de centre, constituiran la comissió encarregada de l’organització i desenvolupament de la festa.  
   
 Quart:  
    
 Aquestes festes se celebraran en els espais més idonis per a fer-ho tenint en compte la dimensió de les facultats i escoles sol·licitants.  
    
 Cinquè:  
    
 Serà aplicable la normativa vigent que haja sigut aprovada per la Generalitat Valenciana en tot allò que puga afectar les universitats, en matèria de venda, subministrament i consum de begudes alcohòliques. Específicament, no es podrà vendre, subministrar ni consumir begudes alcohòliques que continguen més de divuit graus centesimals.  
    
 Sisè:  
    
 1. Les festes podran començar a les 11.00 hores i hauran de concloure a les 18.00 hores, de manera improrrogable.  
    
 2. Només es permetrà l’accés al lloc on se celebrarà la festa als qui ocupen funcions d’instal·lació de la infraestructura necessària a partir de les 9.00 hores.  
    
 Setè:  
    
 1. La Universitat d’Alacant mitjançant l’actuació dels vicerectorats competents en la matèria i del Consell d’Alumnes asseguraran la infraestructura bàsica per al normal desenvolupament de la festa.  
    
 2. Amb aquest fi, es consideran infraestructura bàsica els serveis següents:  
    
 a) La instal·lació de preses d’aigua i llum, i també la instal·lació d’un nombre suficient de lavabos portàtils.  
 b) L’assistència, disposició i orientació de la instal·lació dels equips de so amb la finalitat d’esmorteir les molèsties en la mesura que siga possible.  
 c) L’establiment de contenidors de brossa.  
 d) La previsió dels accessos d’entrada i eixida en cas d’emergència.  
 i) El personal de seguretat i de primers auxilis.  
    
 A més, vetlaran pel compliment de les mesures preventives que s’estime necessàries per al desenvolupament d’aquestes activitats a l’aire lliure.  
    
 En tot cas, no es podrà utilitzar llenya ni qualsevol altre material inflamable en el recinte de la festa.  
    
 Vuitè:  
    
 L’alumnat procedent de cadascun dels centres que participen en l’organització de la festa, en coordinació amb els estudiants integrants del Consell d’Alumnes, assumeix les obligacions següents:  
 a)      L’organització i el control del correcte funcionament dels punts d’expedició de begudes, venda i subministrament de productes i la destinació de les quantitats recaptades.  
 b)      La supervisió del muntatge i l’arreplega de les taules i cadires.  
 c)      La provisió del material necessari per a l’arreplega dels residus, especialment, assegurar que després de la conclusió de la festa es duga a terme una eficaç arreplega dels residus que ha generat.  
 d)      El control i respecte que la durada de la festa s’ajusta a l’horari preestablit en aquesta Resolució.  
 e)      Assegurar el bon funcionament del so, de conformitat amb les instruccions rebudes, i altres serveis que es puguen prestar en la festa  
    
 Novè:  
    
 Es podrà cancel·lar la celebració de la festa instant, si escau, el desallotjament de tots els que hi participen, amb la reunió prèvia amb el representant del Consell d’Alumnes i els vicerectors integrants de la comissió organitzadora en els casos següents:  
 a)      En els supòsits d’inclemències meteorològiques quan aquestes circumstàncies impedisquen el desenvolupament normal de la festa o posen en risc els membres de la comunitat universitària. En aquests casos, no s’autoritzarà el canvi d’ubicació a un lloc no preparat, ni el trasllat a dependències on es desenvolupen normalment activitats acadèmiques.  
 b)      En els supòsits de desordres greus o quan es desenvolupen activitats que siguen il·lícites.  
 c)      Quan es vulnere el que es disposa en matèria d’expedició de productes no autoritzats per la legislació vigent.  
    
    
 Sant Vicent del Raspeig, 27 de març de 2006  
    
    
    
    
    
 El rector  
    
 Ignacio Jiménez Raneda





[Carretera Sant Vicent del Raspeig s/n  
03358 Sant Vicent del Raspeig - Alacant  
 Tel. 03 111 5323 - Fax 29 114 5635](https://www.google.es/maps/@81.417916,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12422&trk=tyah&trkInfo=tarId%1D2229731330579%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)